CELEX: 32022D0124
Language: el
Date: 2022-01-25 00:00:00
Title: Απόφαση (ΕΕ) 2022/124 του Συμβουλίου της 25ης Ιανουαρίου 2022 σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της

31.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 20/38
               
            
         ΑΠΟΦΑΣΗ (ΕΕ) 2022/124 ΤΟΥ ΣΥΜΒΟΥΛΙΟΥ
         της 25ης Ιανουαρίου 2022
         σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση 2010/465/ΕΕ του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίου (2), το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της, που υπεγράφη στις 25 και 30 Απριλίου 2007 («πρωτόκολλο»), υπεγράφη στις 24 Ιουνίου 2010, με την επιφύλαξη της σύναψής του σε μεταγενέστερη ημερομηνία.
                  
               
                     (2)
                  
                  
                     Η διαδικασία κύρωσης του πρωτοκόλλου ολοκληρώθηκε από όλα τα κράτη μέλη, εξαιρουμένης της Δημοκρατίας της Κροατίας. Η Δημοκρατία της Κροατίας πρόκειται να προσχωρήσει στο πρωτόκολλο σύμφωνα με το άρθρο 6 παράγραφος 2 της πράξης προσχώρησης που προσαρτάται στη Συνθήκη Προσχώρησης του 2012.
                  
               
                     (3)
                  
                  
                     Το πρωτόκολλο θα πρέπει να εγκριθεί.
                  
               
                     (4)
                  
                  
                     Δεδομένου ότι το άρθρο 5 της απόφασης 2010/465/ΕΕ, σχετικά με τις υποχρεώσεις ενημέρωσης των κρατών μελών δεν είναι πλέον απαραίτητο, το εν λόγω άρθρο θα πρέπει να παύσει να εφαρμόζεται από την ημερομηνία έναρξης ισχύος της παρούσας απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ευρωπαϊκής Ένωσης, το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της, που υπεγράφη στις 25 και 30 Απριλίου 2007 («πρωτόκολλο») (3).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στην ανταλλαγή διπλωματικών διακοινώσεων που προβλέπεται στο άρθρο 10 του πρωτοκόλλου.
         
         
            Άρθρο 3
            Το άρθρο 5 της απόφασης 2010/465/ΕΕ παύει να εφαρμόζεται από την ημερομηνία έναρξης ισχύος της παρούσας απόφασης.
         
         
            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 25 Ιανουαρίου 2022.
            
               
                  Για το Συμβούλιο
               
               
                  Ο Πρόεδρος
               
               C. BEAUNE
            
         
         
            (1)  Έγκριση της 14ης Δεκεμβρίου 2021 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση 2010/465/ΕΕ του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίου, της 24ης Ιουνίου 2010, σχετικά με την υπογραφή και την προσωρινή εφαρμογή του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής, αφενός, και της Ευρωπαϊκής Κοινότητας και των κρατών μελών της, αφετέρου (ΕΕ L 223 της 25.8.2010, σ. 1).
         
            (3)  Το κείμενο του πρωτοκόλλου δημοσιεύεται στην ΕΕ L 223 της 25.8.2010, σ. 3, μαζί με την απόφαση υπογραφής.